Attēls, kurā ir skečs, zīmējums, aplis, raksts

Apraksts ģenerēts automātiski

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

|  |  |
| --- | --- |
| \_\_\_.06.2025. | Nr.\_\_\_ |

|  |  |
| --- | --- |
| **Par saistošo noteikumu “Grozījums Talsu novada pašvaldības domes 2021.gada 26.augusta saistošajos noteikumos Nr.17 “Kārtība, kādā Talsu novada pašvaldība sniedz palīdzību dzīvokļa jautājumu risināšanā”” izdošanu** |  |

1. 2023. gada 1. janvārī stājies spēkā Pašvaldību likums. Pašvaldību likuma Pārejas noteikumu 1.punkts nosaka, ka ar šā likuma spēkā stāšanos spēku zaudē likums “Par pašvaldībām”.

Oficiālo publikāciju un tiesiskās informācijas likuma 9. panta piektā daļa nosaka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Minētais nozīmē, ja saistošie noteikumi izdoti uz šobrīd spēku zaudējušā likuma “Par pašvaldībām” pamata, tad šie saistošie noteikumi zaudējuši spēku.

Pašvaldību likuma pārejas noteikumu 6. punkts nosaka, ka līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu. Minētais nozīmē, ka līdz 2024. gada 30. jūnijam varēja piemērot (ciktāl tie nav pretrunā Pašvaldību likumam) spēku zaudējušos saistošos noteikumus.

Atzīmējams, ka atsevišķos gadījumos saistošie noteikumi izdoti ne tikai uz likuma “Par pašvaldībām” pamata, bet reizē arī uz citu normatīvo aktu pamata. Šādos gadījumos vērtējams, vai pietiek ar saistošo noteikumu izdošanas tiesiskā pamatojuma grozīšanu vai izdodami jauni saistošie noteikumi.

1. Talsu novada pašvaldības dome 2021. gada 26. augustā izdevusi saistošos noteikumus Nr.17 “Kārtība, kādā Talsu novada pašvaldība sniedz palīdzību dzīvokļa jautājumu risināšanā” (turpmāk – Saistošie noteikumi). Saistošie noteikumi izdoti saskaņā ar likuma “Par pašvaldībām” 15. panta pirmās daļas 9. punktu, 21. panta pirmās daļas 16. punktu un likuma “Par palīdzību dzīvokļa jautājumu risināšanā” 11 .panta trešo daļu, 21.1 panta otro daļu, 21.2 panta otro daļu, 21.5 panta ceturto daļu, 21.6 panta otro daļu.

Likuma “Par pašvaldībām” 15. panta pirmās daļas 9. punkts noteica, ka viena no pašvaldības autonomajām funkcijām ir sniegt palīdzību iedzīvotājiem dzīvokļa jautājumu risināšanā. Minētā tiesību norma nepilnvaro domi izdot saistošos noteikumus, bet nosaka vienu no pašvaldības autonomajām funkcijām. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par pašvaldībām” 15. panta pirmās daļas 9. punktu ir lieka.

Likuma “Par pašvaldībām” 21. panta pirmās daļas 16. punkts noteica: *“[..] tikai dome var [..] apstiprināt saistošus noteikumus un noteikt administratīvo atbildību par to pārkāpšanu;*”. Minētā tiesību norma nepilnvaro domi izdot saistošos noteikumus saistībā ar palīdzības sniegšanu dzīvokļa jautājumu risināšanā, bet satur norādi, ka tikai dome pašvaldībā ir tiesīga izdot saistošos noteikumus un noteikt administratīvo atbildību par to pārkāpšanu. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par pašvaldībām” 21. panta pirmās daļas 16. punktu ir lieka.

Likuma “Par palīdzību dzīvokļa jautājumu risināšanā” 11. panta trešā daļa cita starpā nosaka: “*Pašvaldības dome vai tās deleģēta institūcija ar atsevišķu lēmumu ir tiesīga pašvaldībai piederošai vai tās nomātai neizīrētai dzīvojamai telpai noteikt speciālistam izīrējamas dzīvojamās telpas statusu.*” Minētā tiesību norma nepilnvaro domi izdot saistošos noteikumus, bet nosaka, ka pašvaldības dome ar atsevišķu lēmumu noteiktos gadījumos ir tiesīga dzīvojamai telpai noteikt speciālistam izīrējamas dzīvojamās telpas statusu. Turklāt Saistošajos noteikumos netiek risināts jautājums par speciālistam izīrējamas dzīvojamās telpas statusa noteikšanu (šāds jautājums tiek risināts citos saistošajos noteikumos – Talsu novada pašvaldības domes 2021. gada 26. augusta saistošajos noteikumos Nr.18 “Kārtība, kādā Talsu novada pašvaldība sniedz palīdzību kvalificētiem speciālistiem nodrošināšanai ar dzīvojamo telpu”). Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par palīdzību dzīvokļa jautājumu risināšanā” 11. panta trešo daļu ir lieka.

Likuma “Par palīdzību dzīvokļa jautājumu risināšanā” 21.1 panta otrā daļa nosaka: “*Pašvaldība, izvērtējot pašvaldības attīstības programmā ietvertās nozares (rīcības virzieni, jomas u.c.) un ar valsts vai pašvaldības funkciju nodrošināšanu saistītos pārvaldes uzdevumus, ar saistošajiem noteikumiem nosaka, kurās darbības nozarēs vai kādu pārvaldes uzdevumu veikšanai nepieciešami speciālisti.*” Saistošajos noteikumos netiek risināts jautājums par dzīvojamo telpu izīrēšanu speciālistam. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par palīdzību dzīvokļa jautājumu risināšanā” 21.2 panta otro daļu ir lieka.

Likuma “Par palīdzību dzīvokļa jautājumu risināšanā” 21.2 panta otrā daļa nosaka: “*Kārtību, kādā pašvaldība izīrē dzīvojamo telpu speciālistam, nosaka pašvaldība savos saistošajos noteikumos.*” Saistošajos noteikumos netiek risināts jautājums par dzīvojamo telpu izīrēšanu speciālistam. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par palīdzību dzīvokļa jautājumu risināšanā” 21.2 panta otro daļu ir lieka.

Likuma “Par palīdzību dzīvokļa jautājumu risināšanā” 21.5 panta ceturtā daļa nosaka: “*Sociālā dzīvokļa statusu pašvaldībai piederošai dzīvojamai telpai, kura neatrodas sociālajā dzīvojamā mājā, piešķir pašvaldības dome vai tās deleģēta institūcija saistošajos noteikumos noteiktajā kārtībā.*” Piemēram, Saistošo noteikumu 14.2 punktā noteikta kārtība, kādā dzīvojamai telpai, kura neatrodas sociālajā dzīvojamā māja, nosaka sociālā dzīvokļa statusu. Ņemot vērā minēto, saistošo noteikumu izdošanas tiesiskajā pamatojumā ietverama norāde uz likuma “Par palīdzību dzīvokļa jautājumu risināšanā” 21.5 panta ceturto daļu.

Likuma “Par palīdzību dzīvokļa jautājumu risināšanā” 21.6 panta otrā daļa nosaka: “*Pašvaldības dome savos saistošajos noteikumos var noteikt arī citas personu kategorijas, kurām sniedzama palīdzība, izīrējot sociālo dzīvokli.*” Saistošo noteikumu 14.1 apakšpunkts cita starpā nosaka, ka sociālo dzīvokli ir tiesīgas īrēt arī vecuma pensijas vecumu sasniegušas personas, kuras uz 2023. gada 1. janvāri jau īrē sociālo dzīvokli. Ņemot vērā minēto, saistošo noteikumu izdošanas tiesiskajā pamatojumā ietverama norāde uz likuma “Par palīdzību dzīvokļa jautājumu risināšanā” 21.6 panta otro daļu.

Likuma “Par palīdzību dzīvokļa jautājumu risināšanā” 11. panta ceturtā daļa nosaka: “*Pašvaldības dome izdod saistošos noteikumus, kuros nosaka pašvaldībai piederošas vai tās nomātas dzīvojamās telpas izīrēšanas kārtību un nosacījumus, kā arī termiņu, uz kādu slēdzams dzīvojamās telpas īres līgums.*” Saistošie nosaka pašvaldībai piederošas vai tās nomātas dzīvojamās telpas izīrēšanas kārtību un nosacījumus, tāpēc saistošo noteikumu izdošanas tiesiskajā pamatojumā ieverama norāde uz likuma “Par palīdzību dzīvokļa jautājumu risināšanā” 11. panta ceturto daļu.

Likuma “Par palīdzību dzīvokļa jautājumu risināšanā” 15. pants nosaka: “*Pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma 13. un 14.pantā un kurām sniedzama palīdzība, izīrējot dzīvojamo telpu.*” Piemēram, Saistošo noteikumu 14. punktā noteiktas citas personu kategorijas, kuras nav minētas likuma 13. un 14. pantā. Ņemot vērā minēto, saistošo noteikumu izdošanas tiesiskajā pamatojumā ietverama norāde uz likuma “Par palīdzību dzīvokļa jautājumu risināšanā” 15. pantu.

Iepriekš minētais ļauj secināt, ka Talsu novada pašvaldības domes 2021. gada 26. augusta saistošo noteikumus Nr.17 “Kārtība, kādā Talsu novada pašvaldība sniedz palīdzību dzīvokļa jautājumu risināšanā” iespējams grozīt, tas ir, izteikt to izdošanas pamatojumu jaunā redakcijā.

Ņemot vērā minēto un pamatojoties uz likuma “Par palīdzību dzīvokļa jautājumu risināšanā” 11. panta ceturto daļu, 15. pantu, 21.5 panta ceturto daļu, 21.6 panta otro daļu,

**Talsu novada pašvaldības dome nolemj:**

Izdot saistošos noteikumus Nr. \_\_\_\_ “Grozījums Talsu novada pašvaldības domes 2021. gada 26. augusta saistošajos noteikumos Nr.17 “Kārtība, kādā Talsu novada pašvaldība sniedz palīdzību dzīvokļa jautājumu risināšanā”” (pievienoti pielikumā).

|  |  |
| --- | --- |
| Domes priekšsēdētājs | A. Āboliņš |

Šturms 20289888

aigars.sturms@talsi.lv

Lēmumprojektu plānots izskatīt/lēmumprojekts izskatīts:

1. Attīstības komitejas 2025.gada 10.jūnija sēdē;
2. Sociālo, izglītības, kultūras un sporta jautājumu komitejas 2025.gada 11.jūnija sēdē.
3. Finanšu komitejas 2025.gada 18.jūnija sēdē

Lēmumu nosūtīt:

1. Centrālajai pārvaldei;
2. Viedās administrācijas un reģionālās attīstības ministrijai