Attēls, kurā ir skečs, zīmējums, aplis, raksts

Apraksts ģenerēts automātiski

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

|  |  |
| --- | --- |
| \_\_\_.06.2025. | Nr.\_\_\_\_\_\_\_ |

|  |  |
| --- | --- |
| **Par saistošo noteikumu “Grozījums Talsu novada pašvaldības domes 2022.gada 27.janvāra saistošajos noteikumos Nr.1 “Decentralizētās kanalizācijas pakalpojumu sniegšanas un uzskaites kārtība Talsu novadā”” izdošanu** |  |

1. 2023. gada 1. janvārī stājies spēkā Pašvaldību likums. Pašvaldību likuma Pārejas noteikumu 1. punkts nosaka, ka ar šā likuma spēkā stāšanos spēku zaudē likums “Par pašvaldībām”.

Oficiālo publikāciju un tiesiskās informācijas likuma 9. panta piektā daļa nosaka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Minētais nozīmē, ja saistošie noteikumi izdoti uz šobrīd spēku zaudējušā likuma “Par pašvaldībām” pamata, tad šie saistošie noteikumi zaudējuši spēku.

Pašvaldību likuma pārejas noteikumu 6. punkts nosaka, ka līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu. Minētais nozīmē, ka līdz 2024. gada 30. jūnijam varēja piemērot (ciktāl tie nav pretrunā Pašvaldību likumam) spēku zaudējušos saistošos noteikumus.

Atzīmējams, ka atsevišķos gadījumos saistošie noteikumi izdoti ne tikai uz likuma “Par pašvaldībām” pamata, bet reizē arī uz citu normatīvo aktu pamata. Šādos gadījumos vērtējams, vai pietiek ar saistošo noteikumu izdošanas tiesiskā pamatojuma grozīšanu vai izdodami jauni saistošie noteikumi.

1. Talsu novada pašvaldības dome 2022. gada 27. janvārī izdevusi saistošos noteikumus Nr.1 “Decentralizētās kanalizācijas pakalpojumu sniegšanas un uzskaites kārtība Talsu novadā” (turpmāk – Saistošie noteikumi). Saistošie noteikumi izdoti saskaņā ar Ūdenssaimniecības pakalpojumu likuma 6. panta ceturtās daļas 5. punktu, Ministru kabineta 2017. gada 27. jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6. punktu, likuma “Par pašvaldībām” 43. panta pirmās daļas 13. punktu.

Ūdenssaimniecības pakalpojumu likuma 6. panta ceturtās daļas 5. punkts nosaka: “*Vietējās pašvaldības dome izdod saistošos noteikumus, kuros paredz decentralizēto kanalizācijas pakalpojumu sniegšanas un uzskaites kārtību.*” Ņemot vērā minēto, Saistošo noteikumu izdošanas tiesiskajā pamatojumā ietverama norāde uz Ūdenssaimniecības pakalpojumu likuma 6.panta ceturtās daļas 5.punktu.

Ministru kabineta 2017. gada 27. jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6. punkts nosaka: “*Pašvaldība saistošajos noteikumos nosaka: 6.1. ciemus, uz kuru teritorijās esošām decentralizētajām kanalizācijas sistēmām neattiecas šajos noteikumos noteiktās prasības; 6.2. minimālo biežumu notekūdeņu un nosēdumu izvešanai no šo noteikumu 3.2. un 3.3. apakšpunktā minētajām decentralizētajām kanalizācijas sistēmām, ņemot vērā būvju veidu, ūdens patēriņu konkrētajā īpašumā un decentralizētās kanalizācijas sistēmas iekārtu tilpumu; 6.3. šo noteikumu 3.1., 3.2. un 3.3. apakšpunktā minēto decentralizēto kanalizācijas sistēmu kontroles un uzraudzības kārtību; 6.4. prasību minimumu asenizatoram.*” Ņemot vērā minēto, Saistošo noteikumu izdošanas tiesiskajā pamatojumā ietverama norāde uz Ministru kabineta 2017. gada 27. jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6. punktu.

Likuma “Par pašvaldībām” 43. panta pirmās daļas 13. punkts noteica: “*Dome ir tiesīga izdot saistošus noteikumus [..] par citiem likumos un Ministru kabineta noteikumos paredzētajiem jautājumiem.*” Minētā tiesību norma nepilnvaro domi izdot noteiktus saistošos noteikumus, bet satur norādi, ka pilnvarojums var būt noteikts citos normatīvajos aktos. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par pašvaldībām” 43. panta pirmās daļas 13. punktu ir lieka.

Iepriekš minētais ļauj secināt, ka Talsu novada pašvaldības domes 2022. gada 27. janvāra saistošos noteikumus Nr.1 “Decentralizētās kanalizācijas pakalpojumu sniegšanas un uzskaites kārtība Talsu novadā” iespējams grozīt, tas ir, izteikt to izdošanas pamatojumu jaunā redakcijā.

Ņemot vērā minēto un pamatojoties uz Ūdenssaimniecības pakalpojumu likuma 6. panta ceturtās daļas 5. punktu un Ministru kabineta 2017. gada 27. jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6. punktu,

**Talsu novada pašvaldības dome nolemj:**

Izdot saistošos noteikumus Nr. \_\_\_\_ “Grozījums Talsu novada pašvaldības domes 2022. gada 27. janvāra saistošajos noteikumos Nr.1 “Decentralizētās kanalizācijas pakalpojumu sniegšanas un uzskaites kārtība Talsu novadā”” (pievienoti pielikumā).

|  |  |
| --- | --- |
| Domes priekšsēdētājs | A. Āboliņš |

Šturms 20289888

aigars.sturms@talsi.lv

Lēmumprojektu plānots izskatīt/lēmumprojekts izskatīts:

1. Attīstības komitejas 2025.gada 10.jūnija sēdē;
2. Sociālo, izglītības, kultūras un sporta jautājumu komitejas 2025.gada 11.jūnija sēdē.
3. Finanšu komitejas 2025.gada 18.jūnija sēdē.

Lēmumu nosūtīt:

1. Centrālajai pārvaldei;
2. Viedās administrācijas un reģionālās attīstības ministrijai