Attēls, kurā ir skečs, zīmējums, aplis, raksts

Apraksts ģenerēts automātiski

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

|  |  |
| --- | --- |
| \_\_\_.06.2025. | Nr.\_\_\_\_\_\_\_ |

|  |  |
| --- | --- |
| **Par saistošo noteikumu “Grozījums Talsu novada pašvaldības domes 2022.gada 25.augusta saistošajos noteikumos Nr.24 “Par valsts nodevu atvieglojumiem bāriņtiesas pakalpojumiem Talsu novadā”” izdošanu** |  |

1. 2023.gada 1.janvārī stājies spēkā Pašvaldību likums. Pašvaldību likuma Pārejas noteikumu 1.punkts nosaka, ka ar šā likuma spēkā stāšanos spēku zaudē likums “Par pašvaldībām”.

Oficiālo publikāciju un tiesiskās informācijas likuma 9.panta piektā daļa nosaka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Minētais nozīmē, ja saistošie noteikumi izdoti uz šobrīd spēku zaudējušā likuma “Par pašvaldībām” pamata, tad šie saistošie noteikumi zaudējuši spēku.

Pašvaldību likuma pārejas noteikumu 6.punkts nosaka, ka līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu. Minētais nozīmē, ka līdz 2024.gada 30.jūnijam varēja piemērot (ciktāl tie nav pretrunā Pašvaldību likumam) spēku zaudējušos saistošos noteikumus.

Atzīmējams, ka atsevišķos gadījumos saistošie noteikumi izdoti ne tikai uz likuma “Par pašvaldībām” pamata, bet reizē arī uz citu normatīvo aktu pamata. Šādos gadījumos vērtējams, vai pietiek ar saistošo noteikumu izdošanas tiesiskā pamatojuma grozīšanu vai izdodami jauni saistošie noteikumi.

1. Talsu novada pašvaldības dome 2022.gada 25.augustā izdevusi saistošos noteikumus Nr.24 “Par valsts nodevu atvieglojumiem bāriņtiesas pakalpojumiem Talsu novadā” (turpmāk – Saistošie noteikumi). Saistošie noteikumi izdoti saskaņā ar likuma “Par pašvaldībām” 43.panta pirmās daļas 13.punktu, likuma “Par nodokļiem un nodevām” 3.panta trešo daļu, Bāriņtiesu likuma 79.panta otro daļu.

Likuma “Par pašvaldībām” 43panta pirmās daļas 13.punkts noteica: “*Dome ir tiesīga izdot saistošus noteikumus [..] par citiem likumos un Ministru kabineta noteikumos paredzētajiem jautājumiem.*” Minētā tiesību norma nepilnvaro domi izdot noteiktus saistošos noteikumus, bet satur norādi, ka pilnvarojums var būt noteikts citos normatīvajos aktos. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par pašvaldībām” 43.panta pirmās daļas 13.puktu ir lieka.

Likuma “Par nodokļiem un nodevām” 3.panta trešā daļa nosaka: “*Konkrētās valsts nodevas likumā vai Ministru kabineta noteikumos pašvaldībām var dot tiesības piemērot atvieglojumus tām valsts nodevām, kuras ieskaitāmas pašvaldību budžetos.*” Minētā tiesību norma nepilnvaro domi izdot noteiktus saistošos noteikumus, bet satur norādi, ka likumā vai Ministru kabineta noteikumos pašvaldībām var dot tiesības piemērot atvieglojumus tām valsts nodevām, kuras ieskaitāmas pašvaldību budžetos. Ņemot vērā minēto, Saistošo noteikumu izdošanas tiesiskajā pamatojumā ietvertā norāde uz likuma “Par nodokļiem un nodevām” 3.panta trešo daļu ir lieka.

Bāriņtiesu likuma 79.panta otrā daļa nosaka: “*Pašvaldības domei ir tiesības piemērot valsts nodevu atvieglojumus.*” Likuma “Par nodokļiem un nodevām” 3.panta pirmā daļa nosaka, ka nodevas tiek uzliktas saskaņā ar normatīvo aktu. Tādējādi arī valsts nodevas atvieglojumus pašvaldības dome ir tiesīga noteikt ar saistošajiem noteikumiem. Ņemot vērā minēto, Saistošo noteikumu izdošanas tiesiskajā pamatojumā ietverama norāde uz Bāriņtiesu likuma 79.panta otro daļu.

Iepriekš minētais ļauj secināt, ka Talsu novada pašvaldības domes 2022.gada 25.augusta saistošos noteikumus Nr.24 “Par valsts nodevu atvieglojumiem bāriņtiesas pakalpojumiem Talsu novadā” iespējams grozīt, tas ir, izteikt to izdošanas pamatojumu jaunā redakcijā.

Ņemot vērā minēto un pamatojoties uz Bāriņtiesu likuma 79.panta otro daļu,

**Talsu novada pašvaldības dome nolemj:**

Izdot saistošos noteikumus Nr. \_\_\_\_ “Grozījums Talsu novada pašvaldības domes 2022.gada 25.augusta saistošajos noteikumos Nr.24 “Par valsts nodevu atvieglojumiem bāriņtiesas pakalpojumiem Talsu novadā”” (pievienoti pielikumā).

|  |  |
| --- | --- |
| Domes priekšsēdētājs | A. Āboliņš |

Šturms 20289888

aigars.sturms@talsi.lv

Lēmumprojektu plānots izskatīt/lēmumprojekts izskatīts:

1. Attīstības komitejas 2025.gada 10.jūnija sēdē;
2. Sociālo, izglītības, kultūras un sporta jautājumu komitejas 2025.gada 11.jūnija sēdē.
3. Finanšu komitejas 2025.gada 18.jūnija sēdē

Lēmumu nosūtīt:

1. Centrālajai pārvaldei;
2. Viedās administrācijas un reģionālās attīstības ministrijai